CELEX: 62019TN0754
Language: mt
Date: 2019-11-07 00:00:00
Title: Kawża T-754/19: Rikors ippreżentat fis-7 ta’ Novembru 2019 – Stagecoach Group vs Il-Kummissjoni

27.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/53
            
         
      Rikors ippreżentat fis-7 ta’ Novembru 2019 – Stagecoach Group vs Il-Kummissjoni
      (Kawża T-754/19)
      (2020/C 27/55)
      Lingwa tal-kawża: l-Ingliż
      
         Partijiet
      
      
         Rikorrenti: Stagecoach Group plc (Perth, ir-Renju Unit) (rappreżentanti: J. Lesar, Solicitor, u K. Beal, QC)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni (UE) 2019/1352 tat-2 ta’ April 2019 dwar l-Għajnuna mill-Istat SA.44896 implimentata mir-Renju Unit dwar l-Eżenzjoni mill-Finanzjament tal-Gruppi ta' CFC (ĠU 2019 L 216, p. 1);
               
            
                  —
               
               
                  tikkundanna lill-konvenuta tbati l-ispejjeż tar-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka disa’ motivi.
      
                  1.
               
               
                  L-ewwel motiv, li jallega li l-Kummissjoni applikat b’mod żbaljat l-Artikolu 107(1) TFUE u/jew wettqet żball manifest ta’ evalwazzjoni fl-għażla tagħha tal-qafas ta’ referenza għall-analiżi tas-sistema ta’ taxxa. Ir-rikorrenti targumenta li l-konvenuta imissha ttrattat il-qafas ta’ referenza bħala s-sistema tat-taxxa fuq il-kumpanniji tar-Renju Unit, u mhux sempliċiment is-sistema tal-Korporazzjoni Kkontrollata minn barra l-Pajjiż (CFC) stess.
               
            
                  2.
               
               
                  It-tieni motiv, li jallega li l-konvenuta wettqet żball ta’ liġi fl-applikazzjoni tagħha tal-Artikolu 107(1) TFUE u/jew wettqet żball manifest ta’ evalwazzjoni meta adottat approċċ difettuż għall-analiżi tas-sistema CFC. Fil-premessi (124) sa (126) tad-deċiżjoni kkontestata, il-Kummissjoni ttrattat b’mod żbaljat id-dispożizzjonijiet tal-Kapitolu 9 tal-Parti 9A tat-Taxation (International and Other Provisions) Act 2010 bħala forma ta’ deroga minn imposta ta’ taxxa ġenerali li tinsab fil-Kapitolu 5 tiegħu.
               
            
                  3.
               
               
                  It-tielet motiv, li jallega li l-Kummissjoni wettqet żball ta’ liġi fl-applikazzjoni tagħha tal-Artikolu 107(1) TFUE meta fil-premessi (127) sa (151) tad-deċiżjoni kkontestata qieset li l-kriterju tas-selettività kien sodisfatt peress li impriżi li jinsabu f’pożizzjonijiet fattwalment u legalment paragunabbli kienu ttrattati b’mod differenti.
               
            
                  4.
               
               
                  Ir-raba’ motiv, li jallega li l-eżenzjoni ta’ 75 % skont l-Artikolu 371ID tat-Taxation (International and Other Provisions) Act 2010 hija ġġustifikat min-natura u mill-istruttura ġenerali tas-sistema ta’ taxxa.
               
            
                  5.
               
               
                  Il-ħames motiv, li jallega li l-impożizzjoni ta’ oneru ta’ taxxa fuq CFC li tissodisfa l-eżenzjonijiet stabbiliti fl-imsemmi Kapitolu 9 bħala klassi tikser il-libertà ta’ stabbiliment tar-rikorrenti bi ksur tal-Artikolu 49 TFUE.
               
            
                  6.
               
               
                  Is-sitt motiv, li jallega li kien hemm żball manifest ta’ evalwazzjoni fir-rigward tal-kwistjonijiet tal-eżenzjoni ta’ 75 % u tal-proporzjon fiss.
               
            
                  7.
               
               
                  Is-seba’ motiv, li jallega li d-deċiżjoni tal-Kummissjoni ma tikkonformax mal-prinċipju ġenerali tal-liġi tal-Unjoni ta’ nondiskriminazzjoni jew ta’ ugwaljanza.
               
            
                  8.
               
               
                  It-tmien motiv, li jallega li l-Kummissjoni wettqet żball ta’ liġi meta applikat b’analoġija jew meta bbażat ruħha b’mod inġustifikat fuq it-termini tad-Direttiva tal-Kunsill (UE) 2016/1164 (1), li ma kienx japplika ratione temporis.
               
            
                  9.
               
               
                  Id-disa’ motiv, li jallega li l-Kummissjoni wettqet żball ta’ liġi fl-applikazzjoni tagħha tal-Artikolu 107(1) TFUE meta fil-premessa (176) tad-deċiżjoni kkontestata sabet li teżisti klassi ta’ benefiċjarji (li r-rikorrenti tifforma parti minnha) u li kienet kisbet kwalunkwe għajnuna li kellha tiġi rkuprata skont l-Artikolu 2(1) tad-deċiżjoni kkontestata.
               
            
         (1)  Direttiva tal-Kunsill (UE) 2016/1164 tat-12 ta' Lulju 2016 li tistabbilixxi regoli kontra l-prattiki ta' evitar tat-taxxa li jaffettwaw direttament il-funzjonament tas-suq intern (ĠU 2016 L 193, p. 1).